Fagprøverapporten
Rapportens opbygning
Her er et forslag til, hvordan du kan skrive en rapport og skabe struktur i opbygningen af rapporten – se også eksemplerne herpå i eksemplerne på fagprøverapporter i LearnSpace.

En rapport er skrevet i ”fiskens tegn”. Fiskens hoved er rapportens indledning og problemformulering (hvilke spørgsmål vil du stille til emnet). Fiskens krop er rapportens enkelte afsnit, og halen er rapportens konklusion, hvor du vender tilbage til de spørgsmål du rejste i indledningen og problemformuleringen, og hvilke svar (resultater), du nåede fem til. Samtidig skal der være en rød tråd gennem hele opgaven, som er fiskens nerve.

Rapporten kunne således se ud på følgende måde

Forside

· Kreativ forside – se eksempler herpå i eksemplerne på rapporter i LearnSpace.
Indholdsfortegnelse

· Indholdsfortegnelse med sidehenvisninger – nederst i indholdsfortegnelsen er bilagsoversigten.
Indledning

· Kort om baggrunden (motivationen) for valget af emne.
· Kort og præcis problemformulering (de spørgsmål du vil søge at finde svar på i rapporten).

· Evt. kort om rapportens opbygning.

Hovedafsnit

· Inddel hovedteksten i klare, præcise og ikke for lange afsnit og sørg for, at der er en rød tråd i opbygningen af rapporten og de enkelte afsnit.

· Godt at starte med et afsnit om de metoder og den dataindsamling, du eventuelt har brugt.
· I produktopgaver bruges ofte koldingmetoden til udvikling af produktet, og her kan med fordel bruge koldingmodellens faser som struktur i eller opbygning af opgaven. Vær dog opmærksom på, at der kan opstå gentagelser i koldingmodellens enkelte faser, så her skal sproget ”kondenseres” og stramme det op (det er ikke godt med gentagelser i en rapport) – se eksempler i LearnSpace.
· I analyseopgaver er det den logiske struktur eller forløb i analysen, der skaber rapportens struktur eller opbygning – se eksempler herpå i LearnSpace.

Konklusion
· Opsamling og konklusion på opgavens problemstilling(er) – hvilke svar eller resultater nåede du frem, til ud fra de spørgsmål, du stillede i problemformuleringen (her begynder mn normalt ikke at rejse nye spørgsmål, der kunne arbejdes med)?
· Kort perspektivering af opgaven.

Generelt om opgaven

· Sørg for at dokumentationen og noteapparatet er i or​den – lav fodnoter nederst på de enkelte sider. Der skal være noter på citater og de oplysninger, der går ud o​ver almenvi​den.

Litteraturliste

· Bøger: forfatter, titel, udgivelsessted og år.

· Tidsskrif​tartikler eller ud​drag af bøger: forfatter, ti​tel, navn på tids​skrift eller bog, udgi​velsessted, udgi​velsesår, side​tal.

Bilag

· Bilag 1 anbefales at være fagprøvekontrakten.

· Husk evt. lydfiler , der sendes separat (ofte optagelser fra interviews – husk at spørge i starten af interviewet, om du må optage interviewet på mobilen og få alle til at sige ja hertil på lydfilen – så har du samtykkeerklæringer fra alle på plads).

Eksempel på litteraturliste

Sigurd Andersen m.fl.: Kommunikation og samarbejde. Grenå 1993.

Frede Nielsen: Pædagogiske interesser og grundsyn. Fra bogen: Frede Nielsen (red.): Pæda-gogisk teori og praksis. Om pædagogisk realisme, pædagogisk humanisme og kritisk pædagogik. Kbh. 1977, ss. 37-51.
Navnene med fed skrift kan bruges som forkortelser i fodnoterne.
Aflevering af opgaven
Opgaven afleveres digitalt på den adresse du får tilsendt digitalt i e- boks. Afleverer gerne 1 fil med rapporten og 1 fil med bilagene og lydfiler sedes separat.

Opgaverne afleveres ca. 14 dage før den mundtlige eksamen, og den mundtlige sommereksamen er normalt i midten af juni måned.

